Filmen gjør også et veldig dypt inntrykk på Ana, spesielt en scene hvor monsteret leker vennlig med en liten jente - men dreper jenta ved et uhell. Anas fascinasjon for Frankenstein øker når søsteren tar henne med til et øde og forlatt område, som hun påstår er monsterets virkelige hjem. Ana kommer tilbake til området på egen hånd flere ganger etter dette, for å lete etter monsteret. Men en dag oppdager hun plutselig en såret soldat som forsøker å gjemme seg der.